《明发昆阳自此入山四望空寂情甚无赖因以自遣》
明代·程本立

水穷山路转，雨断塞云回。
冉冉行人至，荒荒落日催。
百年消着屐，万事付衔杯。
不识昆明底，何人见劫灰。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。